Իոնային շառավիղ

Իոնային շառավիղ, իոնական միացություններում իոնների չափերը և միջատոմական հեռավորությունը բնորոշող պայմանական մեծություն։ Իոնային շառավղի արժեքը օրինաչափորեն կախված է պարբերական համակարգում տարրի գրաված տեղից։ «Իոնային շառավիղ» հասկացությունը հիմնված է ադիտիվության սկզբունքի վրա, այսինքն այն ենթադրության, որ իոնների չափերը կախված չեն մոլեկուլների և բյուրեղների բաղադրությունից։ Դրա համար էլ իոնային շառավիղների համակարգը կազմելու համար բավական է իմանալ գոնե մեկ իոնի չափը։ Փորձով հնարավոր է ստանալ միայն կապի երկարությունը, իսկ իոնային շառավղի մեծությունը որոշելու համար միջատոմական հեռավորությունը բաժանում են առանձին իոնին համապատասխան մասերի, որի ժամանակ անխուսափելի են ենթադրությունները։

Ընդհանուր քիմիա
Բյուրեղաքիմիա
Ֆիզիկական հատկություններ